
[bookmark: TextBodyBegin]Az Európai Parlament,
–	tekintettel az Európai Unió működéséről szóló szerződés 314. cikkére,
–	tekintettel az Európai Atomenergia-közösséget létrehozó szerződés 106a. cikkére,
–	tekintettel az Unió általános költségvetésére alkalmazandó pénzügyi szabályokról szóló, 2024. szeptember 23-i (EU, Euratom) 2024/2509 európai parlamenti és tanácsi rendeletre[footnoteRef:1] és különösen annak 44. cikkére, [1:  	HL L, 2024/2509, 2024.9.26., ELI: http://data.europa.eu/eli/reg/2024/2509/oj.] 

–	tekintettel az Európai Unió 2025. évi pénzügyi évre vonatkozó általános költségvetésére, amelyet 2024. november 27-én fogadtak el véglegesen[footnoteRef:2], [2:  	HL L, 2025/31, 2025.2.27., ELI: http://data.europa.eu/eli/budget/2025/31/oj.] 

–	tekintettel a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendeletre[footnoteRef:3], [3:  	HL L 433. I, 2020.12.22., 11. o., ELI: http://data.europa.eu/eli/reg/2020/433/oj.] 

–	tekintettel az Európai Parlament, az Európai Unió Tanácsa és az Európai Bizottság között a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodásra[footnoteRef:4], [4:  	HL L 433. I, 2020.12.22., 28. o., ELI: http://data.europa.eu/eli/agree_interinstit/2020/1222/oj.] 

–	tekintettel az Európai Unió saját forrásainak rendszeréről és a 2014/335/EU, Euratom határozat hatályon kívül helyezéséről szóló, 2020. december 14-i (EU, Euratom) 2020/2053 tanácsi határozatra[footnoteRef:5], [5:  	HL L 424., 2020.12.15., 1. o., ELI: http://data.europa.eu/eli/dec/2020/2053/oj.] 

–	tekintettel a Bizottság által 2025. július 4-én elfogadott, 2/2025. számú költségvetés-módosítási tervezetre (COM(2025)0410),
–	tekintettel a Tanács által 2025. szeptember 16-án elfogadott, és az Európai Parlamentnek 2025. szeptember 17-én továbbított, a 2/2025. számú költségvetés-módosítási tervezetről szóló álláspontra (12353/2025 – C10‑0209/2025),
–	tekintettel eljárási szabályzata 96. és 98. cikkére,
–	tekintettel a Költségvetési Bizottság jelentésére (A10-0165/2025),
A.	mivel a 2/2025. számú költségvetés-módosítási tervezet célja a költségvetés bevételi oldalának aktualizálása a legújabb fejlemények figyelembevétele érdekében, továbbá a költségvetés kiadási oldalának kiigazítása számos kiadási tétel vonatkozásában,
B.	mivel a 2/2025. számú költségvetés-módosítási tervezet magában foglalja a saját forrásokra vonatkozó előrejelzések felülvizsgálatát a vámokhoz kapcsolódóan, amelyek 1 %-kal alacsonyabbak a 2024. májusi előrejelzésnél, a maximált héaalaphoz kapcsolódóan, amely 2,4 %-kal alacsonyabb a 2024. májusi előrejelzésnél, a nem újrafeldolgozott műanyag csomagolási hulladékhoz kapcsolódóan, amely 3,5 %-kal alacsonyabb a 2024. májusi előrejelzéshez képest, valamint a teljes uniós GNI-alaphoz kapcsolódóan, amely a 2024. májusi előrejelzéshez képest 0,5 %-os növekedést mutat;
C.	mivel a 2/2025. számú költségvetés-módosítási tervezet aktualizálja az Egyesült Királyságnak a kilépésről rendelkező megállapodás szerinti 2025. évi hozzájárulását is, amely 1,53 milliárd EUR-t tesz ki, ami mérsékelt, 25 millió EUR összegű csökkenést jelent a 2025. évi költségvetésben szereplő becsléshez képest;
D.	mivel a 2/2025. számú költségvetés-módosítási tervezet figyelembe veszi a 2025. május végéig beszedett pénzbírságokat, szankciókat és negatív hozamot is, ami 291 millió EUR-val növeli a 2025. évi költségvetésben a pénzbírságokra és büntetésekre vonatkozó eredeti előrejelzést,
E.	mivel a kiadási oldalt illetően a 2/2025. számú költségvetés-módosítási tervezet számos ponton a kötelezettségvállalási és kifizetési előirányzatok aktualizálását javasolja, legfőképpen az Európai Mezőgazdasági Vidékfejlesztési Alap kifizetéseinek 3,5 milliárd EUR összegű emelését,
1.	tudomásul veszi az 2/2025. számú költségvetés-módosítási tervezetet, annak a Bizottság által benyújtott formájában;
2.	tudomásul veszi, hogy a GNI-től eltérő saját források összegének csökkenése és a kiadási oldalon jelentkező további kifizetési igények összességében 4,3 milliárd EUR-val növelik a további GNI-hozzájárulások iránti igényt; elismeri, hogy ez azt jelenti, hogy a GNI-alapú saját forrás lehívási kulcsát 0,527%-ról (1/2025. sz. költségvetés-módosítási tervezet) 0,547%-ra módosítják a 2/2025. sz. költségvetés-módosítási tervezetben;
3.	hangsúlyozza, hogy a 2/2025. számú költségvetés-módosítási tervezet alapján az öt kedvezményezett tagállam esetében a GNI-alapú egyösszegű csökkentések közel (bruttó) 9,2 milliárd EUR-t tesznek ki; hangsúlyozza, hogy ezek a visszatérítések inflációhoz kötöttek, és ezért nagyobb mértékben emelkedtek, mint a többéves pénzügyi keret felső határai, amelyeket évente igazítanak ki a 2 %-os deflátor alapján; kiemeli, hogy az uniós költségvetést jelentősen túlterhelték, hogy reagálni tudjon az elmúlt néhány év különböző válsághelyzeteire; hangsúlyozza, hogy ez a visszatérítésekkel kapcsolatos anomália növeli a többi tagállamra nehezedő terheket;
4.	üdvözli a Bizottság arra irányuló újabb erőfeszítéseit, hogy több lehetőséget mutasson be az uniós költségvetés új bevételi forrásaira vonatkozóan; ezzel összefüggésben tudomásul veszi az Európai Unió saját forrásainak rendszeréről szóló tanácsi határozatra irányuló, 2025. július 16-i bizottsági javaslatot; úgy véli, hogy az új saját forrásokat mielőbb el kell fogadni a költségvetés rendelkezésére álló források növelése érdekében; hangsúlyozza, hogy az új saját forrásoknak igazságosnak kell lenniük és nemcsak a NextGenerationEU-hitelek visszafizetéséhez elengedhetetlenek, hanem ahhoz is, hogy az Unió rendelkezzen a magasabb kiadási igények fedezéséhez szükséges eszközökkel; ezzel összefüggésben emlékeztet régóta képviselt álláspontjára, amely szerint a pénzbírságokból és szankciókból vagy azokkal egyenértékű összegekből származó rendkívüli bevételeket az uniós költségvetés kiegészítő bevételeként kell felhasználni válságreagálás vagy váratlan szükségletek fedezésére, és az ilyen bevételek nem vezethetnek a GNI-alapú hozzájárulások ennek megfelelő csökkenéséhez; hangsúlyozza, hogy a jelenlegi többéves pénzügyi keretben ezek az összegek visszakerülnek a tagállamokhoz;
5.	hangsúlyozza, hogy a közelmúltbeli válságok – világjárvány, energiasokkok és az ukrajnai háború – tanulságai miatt a következő többéves pénzügyi keretben komolyan át kell gondolni a rugalmasságot; megismétli azon álláspontját, hogy a jövőbeli Rugalmassági Eszközt számos további forráson keresztül kell finanszírozni, beleértve az előző évből származó éves többletet, a bírságokat és a befolyó bevételeket; tudomásul veszi a többéves pénzügyi keretről szóló rendeletjavaslat vonatkozó rendelkezéseit, amelyekben a Bizottság javasolja, hogy a Parlament régóta fennálló kéréseivel összhangban bizonyos összegekkel egészítsék ki a Rugalmassági Eszközt; emlékeztet azonban arra, hogy a rugalmasság nem mehet az átláthatóság rovására;
6.	üdvözli a Vidékfejlesztési Alap kifizetési előirányzatainak felfelé történő kiigazítását, ami azt jelzi, hogy a KAP 2023–2027 közötti időszakra szóló stratégiai terveinek végrehajtása, valamint a 2014–2020 közötti időszakra szóló programok keretében végrehajtott beavatkozások felgyorsulnak, és ezáltal a korábbi költségvetési évekből származó késedelmek kiegyenlítésre kerülnek;
7.	elismerését fejezi ki az importáruk karbonintenzitását ellensúlyozó mechanizmus (CBAM) terén folyamatban lévő fejlesztésekért, ugyanakkor felteszi a kérdést, hogy a CBAM-rendelet egyszerűsítése miért a szükségletek 8 millió EUR nagyságrendű növekedését vonná maga után és nem a csökkenését, a hatékonyság növekedésének köszönhetően;
8.	megkérdőjelezhetőnek tartja továbbá azt, hogy az 1. fejezetben a központosított vámrendszerhez és a 3. fejezetben a CBAM-hez kapcsolódó többletszükségleteket a 4. fejezetben található, vámellenőrzési berendezések pénzügyi támogató eszköze előirányzatainak arányos csökkentésével kompenzálják; sajnálatát fejezi ki amiatt, hogy a jelenlegi költségvetési helyzet arra késztette a Bizottságot, hogy jelentős forrásokat csoportosítson át a fejezetek között, és emlékeztet régóta hangoztatott álláspontjára, amely szerint az új szakpolitikai prioritásokhoz, feladatokhoz vagy szükségletekhez új pénzeszközöket kell rendelni; határozottan hangsúlyozza, hogy az ismétlődő átcsoportosítások nem jelentik az Unió prioritásai finanszírozásának életképes módját, mivel ezek ártanak a beruházásoknak és veszélyeztetik az elfogadott szakpolitikai célkitűzések megvalósítását;
9.	kiemeli és üdvözli, hogy az EU Pénzmosás Elleni Hatósága létszámtervének néhány módosítása lehetővé teszi az ügynökség számára, hogy feladatait időben és hatékonyan lássa el; emlékeztet arra, hogy ez a kulcsfontosságú intézmény központi szerepet játszik az adófizetők pénzének védelmében, és azt az Európai Parlament határozottan támogatta;
10.	üdvözli Bulgária előrehaladását az euró bevezetése terén, és teljes mértékben támogatja a valutaváltás megfelelő és célzott kommunikációs tevékenységekkel való kisérését célzó további eszközöket; elismeri, hogy mivel a 2b. fejezetben nincs lekötetlen mozgástér, a Rugalmassági Eszközt kell igénybe venni e célra;
11.	jóváhagyja az 2/2025. számú költségvetés-módosítási tervezetről szóló tanácsi álláspontot;
12.	utasítja elnökét annak megállapítására, hogy a 2/2025. számú költségvetés-módosítást véglegesen elfogadták, valamint arra, hogy gondoskodjon annak közzétételéről az Európai Unió Hivatalos Lapjában;
13.	utasítja elnökét, hogy továbbítsa ezt az állásfoglalást a Tanácsnak és a Bizottságnak, továbbá a többi érintett intézménynek és szervnek, valamint a nemzeti parlamenteknek.

